Nafarroako Parlamentuko Mahaiak, 2023ko urtarrilaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkezturiko galdera, esklusibotasuna duten profesionalek osagarria arautzen duten baldintzak betetzen dituztela bermatzeko kontrol-sistemari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 23an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínezek, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak idatziz erantzun dezan:

Osasun Departamentua negoziatzen ari da Nafarroako Medikuen Sindikatuak deitutako greba ekiditeko. Sindikatu horrek egiten duen eskaeretako bat esklusibotasun-osagarria kentzea da. Langile kualifikatu horiek Nafarroako osasungintza publikoan bakarrik lan egin ahal izatea bermatzen du osagarri horrek, zeina 11/1992 Foru Legean eta garapeneko araudian araututa baitago.

Hori dela-eta, honako hau jakin nahi dut:

• Zer kontrol-sistema dago esklusibotasuna duten profesionalek osagarria arautzen duten baldintzak betetzen dituztela bermatzeko? Ba al dago koordinaziorik autonomia-erkidegoen artean, ekiditeko profesional horiek baimenduta ez dauden jarduerak gauzatzea beste autonomia-erkidego batzuetan edo Europan?

Iruñean, 2023ko urtarrilaren 18an

Foru parlamentaria: Txomin González Martínez